CELEX: 
Language: hu
Date: 2020-10-19 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a hulladékszállításról szóló 1013/2006/EK európai parlamenti és tanácsi rendelet IC., III., IIIA., IV., V., VII. és VIII. mellékletének módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az Unió és tagállamai részes felei a veszélyes hulladékok országhatárokat átlépő szállításának ellenőrzéséről és ártalmatlanításáról szóló, 1989. március 22-én elfogadott és 1992-ben hatályba lépett bázeli egyezménynek (a továbbiakban: Bázeli Egyezmény)
                  1
               . Az egyezménynek jelenleg 187 részes fele van. 
            
            
               A Bázeli Egyezmény részes feleinek konferenciája 2019. május 10-i tizennegyedik ülésén úgy határozott, hogy egyes műanyaghulladékokat az egyezmény ellenőrzési mechanizmusainak hatálya alá von. Ezeket a hulladéktípusokat az egyezmény II. és VIII. melléklete tartalmazza. A kötelezettségek alól csak azok a műanyaghulladék-típusok mentesülnek, amelyeket újrafeldolgozásra szánnak, és amelyek összetételüknél fogva könnyen újrafeldolgozhatók. Az ilyen hulladékra az egyezmény IX. melléklete tér ki. A szóban forgó változások javítani fogják a műanyaghulladékok országhatárokat átlépő szállításának ellenőrzését, ösztönözve ezáltal azok környezetvédelmi szempontból megfelelő kezelését, és hozzájárulva a hulladék határokon átnyúló illegális mozgatásának visszaszorításához. 
            
            
               Ezek a módosítások 2021. január 1-jén lépnek hatályba.
            
            
               A hasznosítási műveletekre szánt hulladékok országhatárokat átlépő szállításáról szóló OECD-határozat jogilag kötelező erejű. Az OECD Környezetvédelmi Politikai Bizottsága [2020. szeptember 7]-án/-én írásbeli eljárás keretében elfogadta a veszélyes műanyaghulladékra vonatkozó OECD-határozat 4. függelékének módosításait, valamint az OECD-határozat 3. és 4. függelékének pontosításait. Ezek a módosítások 2021. január 1-jén lépnek hatályba.
            
            
               Ezen túlmenően a felek legutóbbi három konferenciája óta az egyezmény keretében számos iránymutatás és útmutató került kidolgozásra vagy frissítésre. 
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               Ez a felhatalmazáson alapuló rendelet, melyet azzal a céllal dolgoztak ki, hogy végrehajtsa a Bázeli Egyezmény mellékleteinek fent említett módosításait, a Bázeli Egyezmény részes felei konferenciájának tizennegyedik ülésén e tárgyban elfogadott határozat szövegén alapul. A felhatalmazáson alapuló rendelet további célja, hogy végrehajtsa az OECD-határozat függelékeinek azon módosításait, amelyekről megállapodás született. A szóban forgó kérdésekről érdemi konzultációra került sor a tagállamokkal és az érdekelt felekkel a Bázeli Egyezmény részes feleinek konferenciáján és azt követően képviselendő álláspont meghatározásának alkalmával, valamint az EU és tagállamai által az OECD szintjén képviselendő álláspont meghatározása kapcsán.
            
            
               Ezt követően a Tanács nemzetközi környezetvédelmi kérdésekkel foglalkozó munkacsoportjának a Bázeli Egyezménnyel foglalkozó ülésein további megbeszélések folytak a tagállamokkal a Bázeli Egyezmény és az OECD-határozat megfelelő módosításainak e felhatalmazáson alapuló jogi aktus révén történő végrehajtásáról. A folyamat keretében az érdekelt feleket is tájékoztatták. Többek között az Európai Bizottság 2020 májusában informálisan egyeztetett a kérdésről az érdekelt felekkel.
            
            
               A felhatalmazáson alapuló jogi aktus tervezete 4 héten keresztül, 2020. június 24. és július 22. között elérhető volt nyilvános véleménynyilvánítás céljából a Bizottság honlapján. 
            
            
               A Bizottság figyelembe vette az említett konzultációk során beérkezett észrevételeket, és több ponton módosította a felhatalmazáson alapuló jogi aktus tervezetét. 
            
            
               A Bizottság ezt követően [beillesztendő dátum]-án/-én konzultált a hulladékkal foglalkozó szakértői csoporttal a felhatalmazáson alapuló jogi aktus tervezetéről. Ennek kapcsán a Bizottság a felhatalmazáson alapuló jogi aktus tervezetét továbbította az Európai Parlamentnek és a Tanácsnak is. 
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A Bizottság felhatalmazást kapott arra, hogy a hulladékszállításról szóló 1013/2006/EK rendelet 58. cikke alapján felhatalmazáson alapuló jogi aktusokat fogadjon el a rendelet mellékleteinek módosítása céljából annak érdekében, hogy azok figyelembe vegyék és tükrözzék a Bázeli Egyezmény alapján elfogadott módosításokat és döntéseket, illetve figyelembe vegyék az OECD-határozat alapján elfogadott módosításokat. 
            
            
               Ez a felhatalmazáson alapuló jogi aktus a hulladékszállításról szóló rendelet III., IIIA., IV., V. és VIII. mellékletének módosításáról rendelkezik, figyelembe véve a 2019. április 15-i (EU) 2019/638 tanácsi határozatot, amely többek között arra irányul, hogy a körforgásos gazdasághoz való hozzájárulás érdekében fenntartsa a nem veszélyes műanyaghulladék Unión belüli szállításának jelenlegi ellenőrzését.
            
            
               A szóban forgó módosítások a következőkre irányulnak:
            
            
               ·a Bázeli Egyezmény alapján elfogadott, a veszélyes műanyaghulladékra vonatkozó új kód (A3210) bevezetése a hulladékszállításról szóló rendelet V. mellékletébe, valamint az OECD-határozat alapján elfogadott, a veszélyes műanyaghulladékra vonatkozó új kód (AC300) bevezetése a hulladékszállításról szóló rendelet IV. mellékletébe;
            
            
               ·a Bázeli Egyezmény keretében elfogadott, a nem veszélyes műanyaghulladékra vonatkozó új kódok (B3011 és Y48) bevezetése a hulladékszállításról szóló rendelet V. mellékletébe, az Unióból a harmadik országokba irányuló kivitel, illetve az említett országokból az Unióba történő behozatal tekintetében;
            
         
         
            
               ·a nem veszélyes műanyaghulladék Unión belüli szállítására vonatkozó új kódok bevezetése a hulladékszállításról szóló rendelet III. és IV. mellékletébe, mely kódok figyelembe veszik a Bázeli Egyezmény keretében elfogadott bizonyos változtatásokat (különösen a szóban forgó hulladék leírására használt terminológiát illetően), ugyanakkor fenntartják az ilyen szállítmányok Unión belüli jelenlegi ellenőrzését; 
            
            
               ·a hulladékszállításról szóló rendelet IIIA. melléklete szövegének kiigazítása a műanyaghulladék-keverékek tekintetében a fent említett változtatások figyelembevétele érdekében;
            
            
               ·a VII. melléklet kiegészítése azzal a lehetőséggel, hogy a tagállamok közötti szállítás esetén hivatkozni lehet a zöldlistás műanyaghulladékra vonatkozó új bejegyzésre;
            
            
               ·a technikai iránymutatások és útmutatók VIII. melléklet szerinti listájának kiegészítése a Bázeli Egyezmény részes feleinek konferenciája által az elmúlt években elfogadott, a hulladékok környezetvédelmi szempontból megfelelő kezelésére vonatkozó új iránymutatásokkal és útmutatókkal.
            
            
               Az arányosság elvének megfelelően az intézkedés nem lépi túl a céljának eléréséhez szükséges mértéket.
            
            
               A javaslat nincs hatással az uniós költségvetésre.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2020.10.19.)
            
            
               a hulladékszállításról szóló 1013/2006/EK európai parlamenti és tanácsi rendelet IC., III., IIIA., IV., V., VII. és VIII. mellékletének módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a hulladékszállításról szóló, 2006. június 14-i 1013/2006/EK európai parlamenti és tanácsi rendeletre
                  2
                és különösen annak 58. cikke (1) bekezdésének a) és c) pontjára,
            
            
               mivel:
            
            
               (1)A Bázeli Egyezmény részes feleinek konferenciája a 2019 májusában tartott tizennegyedik ülésén a BC-14/12 határozattal úgy határozott, hogy a veszélyes műanyaghulladékra vonatkozóan új kódot illeszt be a Bázeli Egyezmény VIII. mellékletébe (A3210 kód), a nem veszélyes műanyaghulladékra vonatkozóan pedig két új kódot illeszt be a Bázeli Egyezmény II. mellékletébe (Y48 kód), illetve IX. mellékletébe (B3011 kód). Ezek a módosítások 2021. január 1-jén lépnek hatályba.
            
            
               (2)Helyénvaló, hogy az Unió, amely a Bázeli Egyezmény részes fele, módosítsa az 1013/2006/EK rendelet vonatkozó mellékleteit a Bázeli Egyezmény mellékleteiben bevezetett, a műanyaghulladékokra vonatkozó bejegyzésekkel kapcsolatos változtatások figyelembevétele érdekében 
            
            
               (3)Az OECD Környezetvédelmi Politikai Bizottsága [2020. szeptember 7]-án/-én elfogadta a veszélyes műanyaghulladékra vonatkozó OECD-határozat
                  3
                4. függelékének módosításait, valamint az OECD-határozat 3. és 4. függelékének pontosításait. Ezek a módosítások 2021. január 1-jén lépnek hatályba. E módosítások figyelembevétele érdekében helyénvaló, hogy az Unió módosítsa az 1013/2006/EK rendelet vonatkozó mellékleteit.
            
            
               (4)Ez a rendelet figyelembe veszi azt a tényt, hogy az OECD-n belül nem született megállapodás arról, hogy a Bázeli Egyezmény nem veszélyes műanyaghulladékokról szóló mellékleteinek módosításait (B3011 és Y48 kód) belefoglalják az OECD-határozat függelékeibe.
            
            
               (5)A Bázeli Egyezmény II., VIII. és IX. melléklete, valamint az OECD-határozat 4. függeléke módosításainak figyelembevétele érdekében az 1013/2006/EK rendelet III., IV. és V. mellékletét módosítani kell az Unióból harmadik országokba történő műanyaghulladék-kivitel és a harmadik országokból az Unióba történő műanyaghulladék-behozatal tekintetében. A módosítások következtében 2021. január 1-jétől az AC300 és Y48 kód alá tartozó műanyaghulladéknak az Unióból az OECD-határozat
                  4
                hatálya alá tartozó harmadik országokba történő kivitele, illetve az említett országokból az Unióba történő behozatala előzetes írásbeli bejelentési és jóváhagyási eljárás tárgyát képezi. Az 1013/2006/EK rendelet 36. cikke (1) bekezdésének a) és b) pontjával, valamint V. mellékletével összhangban az A3210 és Y48 kód alá tartozó műanyaghulladék kivitele tilos az OECD-határozat hatálya alá nem tartozó harmadik országokba. 
            
            
               (6)Tekintettel arra, hogy az Unió a Bázeli Egyezmény 11. cikke alapján az Unión belüli hulladékszállításra vonatkozóan bejelentést nyújtott be a Bázeli Egyezmény titkárságához, az Uniónak a tagállamok közötti szállítások tekintetében nem kell végrehajtania a Bázeli Egyezmény nem veszélyes műanyaghulladékokkal kapcsolatos mellékleteinek módosításait (B3011 és Y48 kód) az uniós jogban. A jogi egyértelműség biztosítása érdekében azonban az 1013/2006/EK rendelet III., IIIA. és IV. mellékletébe olyan új kódokat kell beilleszteni a nem veszélyes műanyaghulladék Unión belüli szállítására vonatkozóan, amelyek figyelembe veszik a Bázeli Egyezmény új B3011 és Y48 kódok esetében használt terminológiát, és amelyek révén az ilyen szállítmányok Unión belüli jelenlegi ellenőrzése nagyrészt fennmarad.
            
         
         
            
               (7)A Bázeli Egyezmény részes felei konferenciájának legutóbbi ülésein számos technikai iránymutatást és útmutatót fogadtak el a különböző hulladékáramok környezetvédelmi szempontból megfelelő kezelésére vonatkozóan. Ezek a technikai iránymutatások és útmutatók hasznos eligazítást nyújtanak, ezért fel kell venni őket az 1013/2006/EK rendelet VIII. mellékletébe.
            
            
               (8)Az 1013/2006/EK rendeletet ezért ennek megfelelően módosítani kell.
            
            
               (9)Mivel a Bázeli Egyezmény mellékleteinek és az OECD-határozat függelékeinek módosításai 2021. január 1-jén lépnek hatályba, helyénvaló, hogy az 1013/2006/EK rendeletnek az említett változásokkal kapcsolatos módosításai is 2021. január 1-jén lépjenek hatályba, 
            
            
               ELFOGADTA EZT A RENDELETET:
            
            
               1. cikk
            
            
               Az 1013/2006/EU rendelet a következőképpen módosul:
            
            
               1.
                     Az IC., III., IIIA., IV., V. és VII. melléklet e rendelet I. mellékletének megfelelően módosul.
            
            
               2.
                     A VIII. melléklet helyébe e rendelet II. mellékletének szövege lép.
            
            
               2. cikk 
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Az 1. cikk 1. pontja 2021. január 1-jétől alkalmazandó. 
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2020.10.19.
            
            
               
                     a Bizottság részéről
               
               
                     elnök
                     Ursula VON DER LEYEN
               
               
            
         
         
            
                  
                     (1)
                  
                        A Tanács 93/98/EGK határozata (1993. február 1.) a veszélyes hulladékok országhatárokat átlépő szállításának és ártalmatlanításának ellenőrzéséről szóló egyezménynek (bázeli egyezmény) a Közösség részéről történő megkötéséről (HL L 39., 1993.2.16., 1. o.).
               
               
                  
                     (2)
                  
                        HL L 190., 2006.7.12., 1. o.
               
               
                  
                     (3)
                  
                        A hasznosítási műveletekre szánt hulladékok országhatárokat átlépő szállításának ellenőrzéséről szóló C(92)39/végleges határozat felülvizsgálatáról szóló C(2001)107/végleges OECD tanácsi határozat.
               
               
                  
                     (4)
                  
                        A hasznosítási műveletekre szánt hulladékok országhatárokat átlépő szállításának ellenőrzéséről szóló C(92)39/végleges határozat felülvizsgálatáról szóló C(2001)107/végleges OECD tanácsi határozat.
               
            
      
    ---documentbreak--- 
      
         
         
            
               1. MELLÉKLET
            
            
               Az 1013/2006/EK rendelet IC., III., IIIA., IV., V. és VII. melléklete a következőképpen módosul:
            
            
               1.Az IC. melléklet 25. e) pontjának második bekezdése helyébe a következő szöveg lép: 
            
            
               „Ezek a kódok felvehetők e rendelet IIIA., IIIB., IV. (EU48), illetőleg IVA. mellékletébe. Ebben az esetben a melléklet számát a kódok előtt fel kell tüntetni. A IIIA. mellékletet illetően, az annak megfelelően megadott vonatkozó kódot/kódokat adott esetben egymást követően kell alkalmazni. A bázeli egyezmény egyes kódjai – például B1100 és B3020 – csak bizonyos hulladékáramokra korlátozódnak a IIIA. mellékletnek megfelelően.”
            
            
               2.A III. melléklet a következőképpen módosul:
            
            
               a)a cím helyébe a következő szöveg lép: 
            
            
               „A 18. CIKKBEN MEGHATÁROZOTT ÁLTALÁNOS TÁJÉKOZTATÁSI KÖVETELMÉNYEK HATÁLYA ALÁ TARTOZÓ HULLADÉKOK JEGYZÉKE (»ZÖLDLISTÁS« HULLADÉKOK)”; 
            
            
               b)az I. rész a) pontja helyébe a következő szöveg lép:
            
            
               „a) minden, a Bázeli Egyezmény IX. mellékletében az A. listára történő hivatkozást az e rendelet IV. mellékletére való hivatkozásnak kell tekinteni;”
            
            
               c)az I. rész g) pontja helyébe a következő szöveg lép: 
            
            
               „g) az Unión belüli hulladékszállítmányokra a bázeli B3011 kód nem alkalmazható, helyette a következő kódot kell alkalmazni: 
            
            
               EU3011
                     Műanyaghulladék (vö. a IV. melléklet II. részének vonatkozó AC300 bejegyzésével és a IV. melléklet I. részének vonatkozó EU48 bejegyzésével):
            
            
               Az alább felsorolt műanyaghulladékok, feltéve, hogy szennyeződéstől és egyéb hulladékoktól csaknem mentesek*: 
            
            
               –Műanyaghulladék csaknem kizárólag** egyetlen nem halogénezett polimer anyagból, beleértve az alábbiakat, de azokra nem korlátozva:
            
            
               –polietilén (PE)
            
            
               –polipropilén (PP)
            
            
               –polisztirol (PS)
            
            
               –akrilnitril-butadién-sztirol (ABS) 
            
            
               –polietilén-tereftalát (PET)
            
         
         
            
               –polikarbonátok (PC)
            
            
               –poliéterek
            
            
               –Műanyaghulladék csaknem kizárólag** egyetlen műgyantából vagy kondenzációs termékből, beleértve az alábbiakat, de azokra nem korlátozva:
            
            
               –karbamid-formaldehid gyanták
            
            
               –fenol-formaldehid gyanták
            
            
               –melamin-formaldehid gyanták
            
            
               –epoxigyanták
            
            
               –alkidgyanták
            
            
               –Műanyaghulladék csaknem kizárólag** az alábbi fluorozott polimerek egyikéből***:
            
            
               –perfluor-etilén/propilén (FEP)
            
            
               –perfluoralkoxi-alkánok:
            
            
               –tetrafluor-etilén/perfluoralkil-vinil-éter (PFA)
            
            
               –tetrafluor-etilén/perfluormetil-vinil-éter (MFA)
            
            
               –polivinilfluorid (PVF)
            
            
               –polivinilidén-fluorid (PVDF)
            
            
               –poli(tetra-fluoretilén) (PTFE)
            
            
               –Polivinil-klorid (PVC).
            
            
                  
                     
                     
                     
                     
                     
                     
                     
                     
            
            
               * A »szennyeződéstől és egyéb hulladékoktól csaknem mentes« kifejezés tekintetében a nemzetközi és nemzeti előírások jelenthetnek hivatkozási alapot.
            
            
               ** A »csaknem kizárólag« kifejezés tekintetében a nemzetközi és nemzeti előírások jelenthetnek hivatkozási alapot.
            
         
         
            
               *** A fogyasztóktól származó hulladékok nem tartoznak ide.”;
            
            
            
               d)a II. részben a következő szövegrészt el kell hagyni:
            
            
                
                     „Szilárd műanyag hulladékok
            
            
               GH013
                     391530 ex 390410-40
                     vinil-klorid-polimerek”.
            
            
               3.A IIIA. melléklet a következőképpen módosul:
            
            
               a)a 3. pont d), e) és f) pontját el kell hagyni;
            
            
               b)a szöveg a következő 4. ponttal egészül ki:
            
            
                „4. Az ugyanazon kód különböző franciabekezdései és francia-albekezdései alá tartozó hulladékoknak az alábbiakban felsorolt keverékei kizárólag az Unión belüli szállítás tekintetében tartoznak e melléklet hatálya alá:
            
            
               a) az EU3011 kód alá besorolt és a nem halogénezett polimerekre hivatkozó franciabekezdésben felsorolt hulladékok keverékei;
            
            
               b) az EU3011 kód alá besorolt, a műgyantákra vagy kondenzációs termékekre hivatkozó franciabekezdésben felsorolt hulladékok keverékei;
            
            
               c) az EU3011 kód alá besorolt, a »perfluoralkoxi-alkánok« alá tartozó hulladékok keverékei.”
            
            
               4.A IV. melléklet a következőképpen módosul:
            
            
               a)a cím helyébe a következő szöveg lép: 
            
            
               „AZ ELŐZETES ÍRÁSBELI BEJELENTÉSI ÉS HOZZÁJÁRULÁSI ELJÁRÁS HATÁLYA ALÁ TARTOZÓ HULLADÉKOK JEGYZÉKE (»SÁRGALISTÁS« HULLADÉKOK)”; 
            
            
               b)az I. rész a következőképpen módosul: 
            
            
               i.
                     az első és a második bekezdés helyébe a következő szöveg lép: 
            
            
               „Az alábbi hulladékok előzetes írásbeli bejelentési és hozzájárulási eljárásra kötelezettek:
            
            
               A Bázeli Egyezmény II. és VIII. mellékleteiben felsorolt hulladékok*.
            
            
                  
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
            
         
         
            
               * A Bázeli Egyezmény VIII. mellékletét e rendelet V. melléklete 1. részének A. listája tartalmazza. A Bázeli Egyezmény II. mellékletét e rendelet V. melléklete 3. részének A. listája tartalmazza.”
            
            
                  
                     ii.
                     az a) pont helyébe a következő szöveg lép:
            
            
               „a) minden, a Bázeli Egyezmény VIII. mellékletében a B. listára történő hivatkozást az e rendelet III. mellékletére való hivatkozásnak kell tekinteni;”
            
            
               iii.
                     a szöveg a következő e) és f) ponttal egészül ki:
            
            
               „e) a bázeli A3210 kód nem alkalmazható, helyette a II. rész AC300 kódját kell alkalmazni;
            
            
               f) az Unión belüli hulladékszállítmányokra a bázeli Y48 kód nem alkalmazható, helyette a következő kódot kell alkalmazni: 
            
            
               EU48:
                     A III. melléklet II. részében szereplő AC300 kód vagy I. részében szereplő EU3011 kód alá nem tartozó műanyaghulladék, valamint a IIIA. melléklet 4. pontja alá nem tartozó műanyaghulladék-keverékek.”;
            
            
               c)
                     a II. részben a szöveg a következő kóddal egészül ki az AC270 kódot követően:
            
            
               „AC300
                     Műanyaghulladék, beleértve az ilyen hulladékok keverékeit is, amely olyan mértékben tartalmaz az I. melléklet szerinti összetevőket, vagy azokkal olyan mértékben szennyezett, hogy a III. melléklet szerinti jellemzőket mutat (vö. a III. melléklet I. részének vonatkozó EU3011 kódjával és az I. rész vonatkozó EU48 kódjával);”
            
            
               5.Az V. melléklet a következőképpen módosul:
            
            
               a)
                     az 1. rész a következőképpen módosul:
            
            
               i.
                     az A. lista A3 szakaszában a szöveg a következő kóddal egészül ki:
            
            
               „A3210 
                     Műanyaghulladék, beleértve az ilyen hulladékok keverékeit is, amely olyan mértékben tartalmaz az I. melléklet szerinti összetevőket, vagy azokkal olyan mértékben szennyezett, hogy a III. melléklet szerinti jellemzőket mutat (vö. e rész B. listájának vonatkozó B3011 kódjával és a 3. rész A. listájának vonatkozó Y48 kódjával);”
            
            
               ii. 
                     a B. lista B3 szakasza a következőképpen módosul:
            
            
               –a B3010 kódot el kell hagyni; 
            
            
               –a szöveg a következő kóddal egészül ki a B3020 kódot megelőzően: 
            
            
               „B3011 
                     Műanyaghulladék (vö. e rész A. listájának vonatkozó A3210 kódjával és a 3. rész A. listájának vonatkozó Y48 kódjával)
            
            
               –Az alábbiakban felsorolt műanyaghulladékok, feltéve, hogy azokat környezetvédelmi szempontból megfelelő módon történő újrafeldolgozásra* szánják, és szennyeződéstől és egyéb hulladékoktól csaknem mentesek**:
            
            
               –Műanyaghulladék csaknem kizárólag*** egyetlen nem halogénezett polimer anyagból, beleértve az alábbiakat, de azokra nem korlátozva: 
            
            
               –polietilén (PE)
            
         
         
            
               –polipropilén (PP)
            
            
               –polisztirol (PS)
            
            
               –akrilnitril-butadién-sztirol (ABS) 
            
            
               –polietilén-tereftalát (PET)
            
            
               –polikarbonátok (PC)
            
            
               –poliéterek
            
            
               –Műanyaghulladék csaknem kizárólag*** egyetlen műgyantából vagy kondenzációs termékből, beleértve az alábbiakat, de azokra nem korlátozva:
            
            
               –karbamid-formaldehid gyanták
            
            
               –fenol-formaldehid gyanták
            
            
               –melamin-formaldehid gyanták
            
            
               –epoxigyanták
            
            
               –alkidgyanták
            
            
               –Műanyaghulladék csaknem kizárólag*** az alábbi fluorozott polimerek egyikéből****:
            
            
               –perfluor-etilén/propilén (FEP)
            
            
               –perfluoralkoxi-alkánok:
            
            
               –tetrafluor-etilén/perfluoralkil-vinil-éter (PFA)
            
            
               –tetrafluor-etilén/perfluormetil-vinil-éter (MFA)
            
            
               –polivinilfluorid (PVF)
            
            
               –polivinilidén-fluorid (PVDF)
            
            
               –Műanyaghulladék-keverékek, melyek polietilénből (PE), polipropilénből (PP) és/vagy polietilén-tereftalátból (PET) állnak, feltéve, hogy azokat az egyes anyagok egyedi és környezetvédelmi szempontból megfelelő módon történő újrafeldolgozására szánják*****, és szennyeződéstől és egyéb hulladékoktól csaknem mentesek**. 
            
         
         
            
                  
                     
                     
                     
                     
            
            
               * Oldószerként nem használatos szerves anyagok újrafeldolgozása/visszanyerése (a IV. melléklet B. szakasza szerinti R3) vagy – szükség esetén – egyetlen esetre korlátozott átmeneti tárolás, feltéve, hogy azt az R3 eljárás követi, és szerződési vagy megfelelő hivatalos dokumentáció igazolja.
            
            
               ** A »szennyeződéstől és egyéb hulladékoktól csaknem mentes« kifejezés tekintetében nemzetközi és nemzeti előírások jelenthetnek hivatkozási alapot.
            
            
               *** A »csaknem kizárólag« kifejezés tekintetében nemzetközi és nemzeti előírások jelenthetnek hivatkozási alapot.
            
            
               **** A fogyasztóktól származó hulladékok nem tartoznak ide.
            
            
               ***** Oldószerként nem használatos szerves anyagok újrafeldolgozása/visszanyerése (a IV. melléklet B. szakasza szerinti R3) előzetes válogatást követően, és – szükség esetén – egyetlen esetre korlátozott átmeneti tárolás, feltéve, hogy azt az R3 eljárás követi, és szerződési vagy megfelelő hivatalos dokumentáció igazolja.”;
            
            
               b)
                     a 3. részben az A. lista helyébe a következő szöveg lép: 
            
            
               „A. lista (a Bázeli Egyezmény II. melléklete)
            
            
               Y46
                     Háztartásokból összegyűjtött hulladékok*
            
            
               Y47
                     Háztartási hulladékok égetése során keletkezett maradékok
                     
            
            
               Y48
                     Műanyaghulladékok, beleértve az ilyen hulladékok keverékeit is, az alábbiak kivételével:
            
            
               –Veszélyes hulladéknak minősülő műanyaghulladékok (lásd az V. melléklet 1. része A. listájának A3210 kódját) 
            
            
               –Az alábbiakban felsorolt műanyaghulladékok, feltéve, hogy azokat környezetvédelmi szempontból megfelelő módon történő újrafeldolgozásra szánják**, és szennyeződéstől és egyéb hulladékoktól csaknem mentesek**: 
            
            
               –Műanyaghulladék csaknem kizárólag**** egyetlen nem halogénezett polimer anyagból, beleértve az alábbiakat, de azokra nem korlátozva: 
            
            
               –polietilén (PE)
            
            
               –polipropilén (PP)
            
            
               –polisztirol (PS)
            
            
               –akrilnitril-butadién-sztirol (ABS) 
            
            
               –polietilén-tereftalát (PET)
            
            
               –polikarbonátok (PC)
            
         
         
            
               –poliéterek
            
            
               –Műanyaghulladék csaknem kizárólag**** egyetlen műgyantából vagy kondenzációs termékből, beleértve az alábbiakat, de azokra nem korlátozva:
            
            
               –karbamid-formaldehid gyanták
            
            
               –fenol-formaldehid gyanták
            
            
               –melamin-formaldehid gyanták
            
            
               –epoxigyanták
            
            
               –alkidgyanták
            
            
               –Műanyaghulladék csaknem kizárólag**** az alábbi fluorozott polimerek egyikéből:*****
            
            
               –perfluor-etilén/propilén (FEP)
            
            
               –perfluoralkoxi-alkánok:
            
            
               –tetrafluor-etilén/perfluoralkil-vinil-éter (PFA)
            
            
               –tetrafluor-etilén/perfluormetil-vinil-éter (MFA)
            
            
               –polivinilfluorid (PVF)
            
            
               –polivinilidén-fluorid (PVDF)
            
            
               –Műanyaghulladék-keverékek, melyek polietilénből (PE), polipropilénből (PP) és/vagy polietilén-tereftalátból (PET) állnak, feltéve, hogy azokat az egyes anyagok egyedi és környezetvédelmi szempontból megfelelő módon történő újrafeldolgozására szánják******, és szennyeződéstől és egyéb hulladékoktól csaknem mentesek***. 
            
            
                  
                     
                     
                     
                     
            
            
            
               * Kivéve, ha megfelelően besorolható a III. melléklet egyetlen kódjához.
            
            
               ** Oldószerként nem használatos szerves anyagok újrafeldolgozása/visszanyerése (a IV. melléklet B. szakasza szerinti R3) vagy – szükség esetén – egyetlen esetre korlátozott átmeneti tárolás, feltéve, hogy azt az R3 eljárás követi, és szerződési vagy megfelelő hivatalos dokumentáció igazolja.
            
            
               *** A »szennyeződéstől és egyéb hulladékoktól csaknem mentes« kifejezés tekintetében nemzetközi és nemzeti előírások jelenthetnek hivatkozási alapot.
            
         
         
            
               **** A »csaknem kizárólag« kifejezés tekintetében nemzetközi és nemzeti előírások jelenthetnek hivatkozási alapot.
            
            
               ***** A fogyasztóktól származó hulladékok nem tartoznak ide.
            
            
               ****** Oldószerként nem használatos szerves anyagok újrafeldolgozása/visszanyerése (a IV. melléklet B. szakasza szerinti R3) előzetes válogatást követően, és – szükség esetén – egyetlen esetre korlátozott átmeneti tárolás, feltéve, hogy azt az R3 eljárás követi, és szerződési vagy megfelelő hivatalos dokumentáció igazolja.”;
            
            
            
               c)
                     a 3. részben a B. lista címének helyébe a következő szöveg lép: 
            
            
               „B. lista (az OECD-határozat 4. függeléke II. részéből átvett hulladékok)*
            
            
                  
                     
                     
                     
                     
                     
                     
                     
            
            
               * Az AB130, AC250, AC260 és AC270 kódszámú hulladékokat törölték, mivel a hulladékokról szóló, 2006. április 5-i 2006/12/EK európai parlamenti és tanácsi irányelv (HL L 114., 2006.4.27., 9. o.; a 2008/98/EK irányelvvel hatályon kívül helyezett irányelv) 18. cikkében lefektetett eljárás szerint nem minősülnek veszélyesnek, és ezért nem vonatkozik rájuk az e rendelet 36. cikke szerinti kiviteli tilalom. Az AC300 kódszámú hulladék törlésre került, mivel a szóban forgó hulladék az 1. rész A. listájának A3210 kódja alá tartozik.”
            
            
               6.A VII. melléklet a következőképpen módosul:
            
            
            
               A 10. rovat a következő szöveggel egészül ki:
            
            
               „vii. Egyéb (kérjük, részletezze):”
            
            
               2. MELLÉKLET
            
            
               „VIII. MELLÉKLET
            
            
               A KÖRNYEZETVÉDELMI SZEMPONTBÓL MEGFELELŐ GAZDÁLKODÁSRA VONATKOZÓ IRÁNYMUTATÁSOK (49. CIKK)
            
            
               I.
                     A Bázeli Egyezményben elfogadott iránymutatások és útmutatók: 
            
            
               1. Technikai iránymutatások az egészségügyi intézményekből származó hulladékok és a hulladéknak minősülő gyógyszerek és gyógyszerkészítmények környezetvédelmi szempontból megfelelő kezeléséhez (Y1; Y3)
                  1
                
            
            
               2. Technikai iránymutatások a hulladéknak minősülő savas ólomakkumulátorok környezetvédelmi szempontból megfelelő kezeléséhez1
            
            
               3. Technikai iránymutatások a környezetvédelmi szempontból megfelelő teljes és részleges hajóbontáshoz1
            
            
               4. Technikai iránymutatások a fémek és fémvegyületek (R4) környezetvédelmi szempontból megfelelő újrafeldolgozásához/visszanyeréséhez
                  2
                
            
         
         
            
               5. Általános technikai iránymutatások a környezetben tartósan megmaradó szerves szennyező anyagokból álló, azokat tartalmazó vagy azokkal szennyezett hulladékok környezetvédelmi szempontból megfelelő kezeléséhez
                  3
               
            
            
               6. Technikai iránymutatások az 1,1,1-triklór-2,2-bisz(4-klórfenil)etánból (DDT) álló, azt tartalmazó vagy azzal szennyezett hulladékok környezetvédelmi szempontból megfelelő kezeléséhez
                  4
               
            
            
               7. Technikai iránymutatások a hexabróm-ciklododekánból (HBCD) álló, azt tartalmazó vagy azzal szennyezett hulladékok környezetvédelmi szempontból megfelelő kezeléséhez
                  5
               
            
            
               8.  Technikai iránymutatások a perfluoroktán-szulfonsavból (PFOS), a PFOS sóiból és a perfluoroktán-szulfonil-fluoridból (PFOSF) álló, azokat tartalmazó vagy azokkal szennyezett hulladékok környezetvédelmi szempontból megfelelő kezeléséhez5
            
            
               9.  Technikai iránymutatások a pentaklór-fenolból (PCP), valamint annak sóiból és észtereiből álló, azokat tartalmazó vagy azokkal szennyezett hulladékok környezetvédelmi szempontból megfelelő kezeléséhez
                  6
                
            
            
               10. Technikai iránymutatások az aldrin, alfa-hexaklór-ciklohexán, béta-hexaklór-ciklohexán, klórdán, klórdekon, dieldrin, endrin, heptaklór, hexaklórbenzol, hexaklór-butadién, lindán, mirex, pentaklór-benzol, pentaklór-fenol és annak sói, perfluoroktán-szulfonsav, ipari endoszulfán és izomerjei vagy toxafén, illetve ipari vegyi anyagként hexaklórbenzol peszticidekből (a környezetben tartósan megmaradó szerves szennyező anyagokat tartalmazó peszticidekből) álló, azokat tartalmazó vagy azokkal szennyezett hulladékok környezetvédelmi szempontból megfelelő kezeléséhez6
            
            
               11. Technikai iránymutatások a poliklórozott bifenilekből (PCB), poliklórozott terfenilekből (PCT), poliklórozott naftalinokból (PCN) vagy polibrómozott bifenilekből (PBB) – ideértve a hexabróm-bifenilt is (HBB) is – álló, azokat tartalmazó vagy azokkal szennyezett hulladékok környezetvédelmi szempontból megfelelő kezeléséhez6
            
            
               12. Technikai iránymutatások a hexabróm-difenil-éterből és heptabróm-difenil-éterből, vagy tetrabróm-difenil-éterből és pentabróm-difenil-éterből, vagy dekabróm-difenil-éterből (a környezetben tartósan megmaradó szerves szennyező anyagokat tartalmazó BDE-kből) álló, azokat tartalmazó vagy azokkal szennyezett hulladékok környezetvédelmi szempontból megfelelő kezeléséhez3
            
            
               13. Technikai iránymutatások a nem szándékosan előállított poliklórozott dibenzo-p-dioxinokat, poliklórozott dibenzo-furánokat, hexaklór-benzolt, poliklórozott bifenileket, pentaklór-benzolt, poliklórozott naftalinokat vagy hexaklór-butadiént tartalmazó vagy azokkal szennyezett hulladékok környezetvédelmi szempontból megfelelő kezeléséhez3
            
            
               14. Technikai iránymutatások a hexaklór-butadiénből álló, azt tartalmazó vagy azzal szennyezett hulladékok környezetvédelmi szempontból megfelelő kezeléséhez3
            
            
               15. Technikai iránymutatások a rövid láncú klórozott paraffinokból álló, azokat tartalmazó vagy azokkal szennyezett hulladékok környezetvédelmi szempontból megfelelő kezeléséhez3
            
            
               16. Technikai iránymutatások a gumiabroncsok környezetvédelmi szempontból megfelelő kezeléséhez
                  7
               
            
            
               17. Technikai iránymutatások a higanyból vagy higanyvegyületekből álló, azokat tartalmazó vagy azokkal szennyezett hulladékok környezetvédelmi szempontból megfelelő kezeléséhez5
            
            
               18. Technikai iránymutatások a veszélyes hulladékok cementégető kemencékben, egyéb termékekkel együtt történő, környezetvédelmi szempontból megfelelő feldolgozásához7
            
            
               19. Útmutató a használt és a termékként tovább nem használható számítástechnikai eszközök környezetvédelmi szempontból megfelelő kezeléséhez6
            
            
               20. Útmutató a használt és a termékként tovább nem használható mobiltelefonok környezetvédelmi szempontból megfelelő kezeléséhez7
            
            
               21. A veszélyes hulladékok és egyéb hulladékok környezetvédelmi szempontból megfelelő kezelésének kerete
                  8
               
            
            
               22. Gyakorlati útmutatók a környezetvédelmi szempontból megfelelő hulladékgazdálkodás előmozdítására
                  9
                
            
            
            
               II.
                     Az OECD által elfogadott iránymutatások:
            
         
         
            
            
               Technikai iránymutatások az egyes specifikus hulladékáramok környezetvédelmi szempontból megfelelő kezeléséhez:
            
            
            
               Használt és leselejtezett személyi számítógépek
                  10
               
            
            
            
               III.
                     A Nemzetközi Tengerészeti Szervezet (IMO) által elfogadott iránymutatások:
            
            
            
               Iránymutatások a hajók újrafeldolgozásához
                  11
               
            
            
            
               IV.
                     A Nemzetközi Munkaügyi Szervezet (ILO) által elfogadott iránymutatások:
            
            
            
               Biztonság és egészség hajóbontás esetén: iránymutatások az ázsiai országok és Törökország számára
                  12
               ”
            
            
         
         
            
                  
                     (1)
                  
                        A veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény részes felei konferenciájának 2002 decemberében lezajlott hatodik találkozóján került elfogadásra.
               
               
                  
                     (2)
                  
                        A veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény részes felei konferenciájának 2004 októberében lezajlott hetedik találkozóján került elfogadásra.
               
               
                  
                     (3)
                  
                        A veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény részes felei konferenciájának 2019 májusában lezajlott tizennegyedik találkozóján került elfogadásra.
               
               
                  
                     (4)
                  
                        A veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény részes felei konferenciájának 2006 decemberében lezajlott nyolcadik találkozóján került elfogadásra.
               
               
                  
                     (5)
                  
                        A veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény részes felei konferenciájának 2015 májusában lezajlott tizenkettedik találkozóján került elfogadásra.
               
               
                  
                     (6)
                  
                        A veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény részes felei konferenciájának 2017 májusában lezajlott tizenharmadik találkozóján került elfogadásra.
               
               
                  
                     (7)
                  
                        A veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény részes felei konferenciájának 2013 októberében lezajlott tizedik találkozóján került elfogadásra.
               
               
                  
                     (8)
                  
                        A veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény részes felei konferenciájának 2013 októberében lezajlott tizenegyedik találkozóján került elfogadásra.
               
               
                  
                     (9)
                  
                        A veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény részes felei konferenciájának 2017 májusában, illetve 2019 májusában lezajlott tizenharmadik és tizennegyedik találkozóján került elfogadásra.
               
               
                  
                     (10)
                  
                        Az OECD Környezetvédelmi Politikai Bizottsága által 2003 februárjában került elfogadásra (ENV/EPOC/WGWPR(2001)3/FINAL).
               
               
                  
                     (11)
                  
                        Az IMO rendes közgyűlése 23. ülésszakán (2003. november 24. és december 5. között) az A.962. számú határozattal került elfogadásra.
               
               
                  
                     (12)
                  
                        Az ILO igazgatótanácsának 2004. március 11–26-i 289. ülésszakán kihirdetésre elfogadott iránymutatások.